Na podlagi tretjega odstavka 298. člena Zakona o urejanju prostora (Uradni list RS, 199/21, 18/23 – ZDU-1O, 78/23 – ZUNPEOVE, 95/23 – ZIUOPZP in 23/24) v zvezi s 87., 88. in 89. členom Zakona o urejanju prostora (Uradni list RS, št. [61/17](https://www.uradni-list.si/glasilo-uradni-list-rs/vsebina/2017-01-2915), [199/21](https://www.uradni-list.si/glasilo-uradni-list-rs/vsebina/2021-01-3971) – ZUreP-3 in [20/22](https://www.uradni-list.si/glasilo-uradni-list-rs/vsebina/2022-01-0380) – odl. US) Ministrstvo za naravne vire in prostor, Direktorat za prostor in graditev ter Ministrstvo za infrastrukturo, Direktorat za ceste in cestni promet s tem

**J A V N I M N A Z N A N I L O M**

**obveščata javnost o javni razgrnitvi študije variant / predinvesticijske zasnove in predloga državnega prostorskega načrta za ekodukt**

**na odseku avtoceste Unec–Postojna**

**I.**

Ministrstvo za naravne vire in prostor in Ministrstvo za infrastrukturo naznanjata javno razgrnitev:

* študije variant (utemeljitev rešitve) / predinvesticijska zasnova za ekodukt na odseku avtoceste Unec–Postojna, ki so jo pod številko naloge 22033 v maju 2024, dop. v oktobru 2024 izdelali BPI d.o.o., Promico d.o.o. in ZUM d.o.o. in
* predloga državnega prostorskega načrta za ekodukt na odseku avtoceste Unec–Postojna, ki so ga pod številko naloge 22033 v oktobru 2024 izdelali BPI d.o.o., Promico d.o.o. in ZUM d.o.o..

**II.**

Gradivo iz prejšnje točke bo **od 11. decembra 2024 do vključno 17. januarja 2025** javno razgrnjeno:

* na Ministrstvu za naravne vire in prostor, Direktoratu za prostor in graditev, Dunajska cesta 47, Ljubljana,
* na Ministrstvu za infrastrukturo, Direktoratu za ceste in cestni promet, Tržaška cesta 19, Ljubljana,
* na sedežu Občine Cerknica, Cesta 4. maja 53, Cerknica in
* na sedežu Občine Postojna, Ljubljanska 4, Postojna.

Gradivo iz prejšnje točke bo v obdobju iz prejšnjega odstavka javno objavljeno in razgrnjeno tudi v digitalni obliki na spletnem portalu GOV.SI (povezava: [Državno prostorsko načrtovanje | GOV.SI](https://www.gov.si/teme/drzavno-prostorsko-nacrtovanje/)) in v prostorskem informacijskem sistemu (povezava: [Dostop do podatkov o prostorskih aktih](https://dokumenti-pis.mop.gov.si/javno/veljavni/02_rep_priprava/2604/index.html)).

**III.**

Javna obravnava bo potekala **v četrtek, 9. januarja 2025 s pričetkom ob 17. uri v prostorih Gasilskega doma na Uncu.**

**IV.**

Javnost ima v času javne razgrnitve do vključno 17. januarja 2025 možnost dajati pripombe in predloge na javno razgrnjeno gradivo, in sicer:

* na mestih javne razgrnitve (na obrazcu za predloge in pripombe ali v pisni obliki),
* elektronsko na naslov: [gp.mnvp@gov.si](mailto:gp.mnvp@gov.si), pri čemer se v rubriki »zadeva« navedejo ključne besede »DPN ekodukt«,
* z redno pošto na naslov: Ministrstvo za naravne vire in prostor, Direktorat za prostor in graditev, Dunajska cesta 48, Ljubljana, s pripisom »DPN ekodukt«,

Obrazec za predloge in pripombe je na voljo na mestih javne razgrnitve in na spletnem portalu GOV.SI, na mestu javne objave.

Ministrstvo za naravne vire in prostor in Ministrstvo za infrastrukturo bosta preučili pripombe in predloge in do njih zavzeli stališča, ki bodo javno objavljena v prostorskem informacijskem sistemu in spletnem portalu GOV.SI ter posredovana občinama.

Pri dajanju pripomb in predlogov bodo osebni podatki objavljeni le, če posameznik to izrecno označi na obrazcu za podajo pripomb in predlogov oziroma če posameznik soglašanje z objavo posebej navede v podani pripombi oziroma predlogu.

|  |  |  |
| --- | --- | --- |
| Št. 35008-4/2021-2550-84  Ljubljana, 29. novembra 2024.  **dr. Nataša BRATINA** |  | Št. 350-45/2019/66-02112049  Ljubljana, 29. novembra 2024.  **mag. Andreja KNEZ** |
| **GENERALNA DIREKTORICA**  **DIREKTORATA ZA PROSTOR IN GRADITEV** |  | **GENERALNA DIREKTORICA**  **DIREKTORATA ZA CESTE IN CESTNI PROMET** |